**У Г О В О Р**

**О КУПОПРОДАЈИ ДОБРА**

**гориво за грејање (уље за ложење нискосумпорно гориво – специјално НСГ-С (са садржајем сумпора до 1%) са**

**услугом превоза и претакања,**

 **број јнмв 01/2020.**

***Закључен између:***

***Средње Пољопривредне школе са домом ученика ''Рајко Боснић'' , Буково-Неготин, са седиштем у Букову-Неготину, на адреси ул. Буковски пут бб.***

*ПИБ:**1007737, Матични број: 07129181*

*Телефон: 019/3548-755, Телефакс: 019/3546-919,*

*кога заступа директор школе Радомир Златановић,*

*(у даљем тексту:* ***Наручилац****)*

*И*

**КНЕЖЕВИЋ-ПЕТРОЛ ДОО, са седиштем у Београду, Борчи, 11211,**

**улица Зрењанински пут број 114,**

 *ПИБ:* ***104891247*,** *Матични број:* ***20174846,***

*Број рачуна:* ***105-565013-65,*** *Назив банке:* ***АИК Банка****,*

*Телефон: 0648594437, Телефакс: 0118481324,*

*кога заступа Јелена Кнежевић,*

*(у даљем тексту:* ***Понуђач****).*

**УГОВОРНЕ СТРАНЕ КОНСТАТУЈУ:**

 - да је **Наручилац**, на основу Закона о јавним набавкама („Службени гласник РС“ , бр. 124/2012, 14/2015 и 68/15), спровео поступак за набавку **ДОБРА - горива за грејање (уље за ложење нискосумпорно гориво – специјално НСГ-С (са садржајем сумпора до 1%) са услугом превоза и претакања број ЈН 01/2020.** на основу позива објављеног на порталу јавних набавки и интернет страници наручиоца**;**

 **-** да је **Понуђач** доставио своју понуду **број** **106/ЈН, од 25.05.2020. године,** која у потпуности одговара спецификацијама из конкурсне докуметнације, налази се у прилогу Уговора и саставни је део Уговора;

 - да је **Наручилац**, **Одлуком о додели уговора број 48, од 05.06.2020. године,** доделио уговор за набавку **ДОБРА - гориво за грејање (уље за ложење нискосумпорно гориво – специјално НСГ-С (са садржајем сумпора до 1%) са услугом превоза и претакања, Понуђачу КНЕЖЕВИЋ-ПЕТРОЛ ДОО, са седиштем у Београду, Борчи, 11211, улица Зрењанински пут број 114,** *ПИБ:* ***104891247*,** *Матични број:* ***20174846,***

*Број рачуна:* ***105-565013-65,*** *Назив банке:* ***АИК Банка****,*

- да **Наручилац** овај Уговор закључује на основу члана 113. Закона о јавним набавкама**.**

**ПРЕДМЕТ УГОВОРА**

**Члан 1.**

Предмет овог Уговора је набавка **ДОБРА - горива за грејање (уље за ложење нискосумпорно гориво – специјално НСГ-С (са садржајем сумпора до 1%) са услугом превоза и претакања**, који у свему одговара спецификацији датој у конкурсној документацији јавне набавке број **01/2020.** Наручиоца, у делу исте са називом: ***ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС ДОБАРА*,** и понуди Понуђача која чини саставни део овог уговора, за период од годину дана од дана закључења уговора.

Понуда Понуђача из става 1. овог члана заведена је у евиденцији Наручиоца под бројем 40,од 27.05.2020.године.

 Понуђач се обавезује де ће Наручиоца сукцесивно испоручити **добро – гориво за грејање (уље за ложење нискосумпорно гориво – специјално НСГ-С (са садржајем сумпора до 1%)**, у складу са понудом која се прилаже овом уговору и чини његов саставни део.

**Члан 2.**

Уговорне стране су сагласне да је укупна количина горива за грејање **(уље за ложење нискосумпорно гориво – специјално НСГ-С (са садржајем сумпора до 1%)** од приближно **55,8 тона, односно 55, 820 килограма**, приближна/орјентациона, а да ће стварна количина бити приказана у захтевима за испоруку које ће Наручилац достављати Понуђачу.

 Укупне количине горива за грејање дате су на основу досадашње потрошње Наручиоца, а током реализације уговора могу одступати у односу на укупну количину (мања или већа количина).

**ЦЕНА**

**Укупна вредност** овог уговора износи **НАЈВИШЕ:**

**1.442.016, 67** динара, и словима **милиончетиристотиначетрдесетдвехиљадешеснаест**  динара, без урачунатог ПДВ-а, и **1.730.420,00** динара, и словима милионседамстотинатридесетхиљадачетиристотинадвадесет са урачунатим ПДВ-ом.

**Члан 3.**

**-Уговорена цена горива за грејање (уље за ложење нискосумпорно гориво – специјално НСГ-С (са садржајем сумпора до 1%) по килограму је 25,83 динара без ПДВ-а, а 31,00 динара са ПДВ-ом, у складу са понудом Понуђача број 106/ЈН, од 25.05.2020. године** заведеном у евиденцији Наручиоца под бројем 40,од 27.05.2020. године.

-**Уговорена цена превоза и претакања по јединици мере (једна услуга превоза и претакања горива)** је **0,00** динара без ПДВ-а, а **0,00** динара са ПДВ-ом, у складу са понудом **Понуђача број 106/ЈН, од 25.05.2020. године,** заведеном у евиденцији Наручиоца под бројем 40,од 27.05.2020. године.

**Члан 4.**

 У случају промене цене горива за грејање **(уље за ложење нискосумпорно гориво – специјално НСГ-С (са садржајем сумпора до 1%)**, у складу са важећим одлукама Понуђача, примењиваће се цене горива за грејање **(уље за ложење нискосумпорно гориво – специјално НСГ-С (са садржајем сумпора до 1%)** по ценовнику који важе на дан испоруке.

 Понуђач ће фактурисати Наручиоцу по цени која важи на дан испоруке.

 Под даном испоруке подразумева се дан преузимања горива за грејање од стране Наручиоца.

 Наручилац се обавезује да Понуђачу, на основу испостављене фактуре, врши плаћање у року од **3 (три) дана** од дана извршене појединачне испоруке предметне робе/ горива за грејање, на рачун Понуђача број: **105-565013-65** који се води код **АИК банке**.

**Члан 5.**

 Мерење количине горива за грејање се врши уређајима одобреног типа од стране дирекције за мере и драгоцене метале РС и другим општим актима Понуђача, односно Продавца, која регулишу опрему, превоз и пријем течних горива.

 Испорука и претакање се врши у складишном простору Наручиоца, односно Купца, који се налази у комплексу школе тј. у седишту Наручиоца – школе, у Букову-Неготину, на адреси ул. Буковски пут бб, 19 300 Неготин.

 Наручилац се обавезује да **сукцесивно требује** количину горива за грејање према својим потребама и требовање доставља Понуђачу путем телефакса или е-маила.

 Понуђач, односно продавац, се обавезује да изврши испоруку горива за грејање, **у року од максимално 3 (ТРИ) дана од дана пријема требовања путем телефакса или е-маила.**

 **Члан 6.**

 Уговорне стране су сагласне да у случају постојања примедби које се односе на квалитет горива за грејање, а уочене су при примопредаји горива за грејање, Наручилац, односно Купац, улаже приговор Понуђачу, односно Продавцу, **одмах**, а Понуђач, односно Продавац, има обавезу да одмах упути стручно лице ради узорковања горива за грејање и његове анализе.

 Уколико Наручилац, односно Купац, не обавести одмах Понуђача, односно Продавца, и не омогући да његово стручно лице изврши узорковање горива за грејање, Наручилац, односно Купац, губи право да истакне приговор у наведеном случају.

 Уговорне стране су сагласне да у случају постојања скривених мана горива за грејање Наручилац, односно Купац, треба да уложи приговор Понуђачу, односно Продавцу, одмах након сазнања за скривену ману, а најкасније у субјективном року од 3 дана од сазнања.

 Апсолутни рок у коме Наручилац, односно Купац, може истицати приговор на квалитет износи 15 дана од дана сваке појединачне испоруке горива за грејање.

 Уколико Понуђач, односно Продавац, не прихвата постојање недостатака квалитету испорученог горива за грејање , ангажоваће се овлашћено правно лице за утврђивање квалитета.

 Трошкове утврђивања квалитета испорученог горива за грејање сносиће Наручилац, односно Купац, или Понуђач, односно Продавац, у зависности од резултата контроле квалитета.

 Уколико се установи да је испоручен одговарајући квалитет, онда Наручилац, односно Купац, сноси све трошкове контролног утврђивања квалитета.

 Уколико се контролом квалитета установи да Понуђач, односно Продавац, није испоручио гориво за грејање уговореног квалитета, Понуђач, односно Продавац, ће надокнадити Наручиоцу, односно Купцу, све трошкове контролног утврђивања квалитета, као и све трошкове преузимања наодговарајућег горива за грејање од Наручиоца, односно Купца, и трошкове поновне испоруке горива за грејање одговарајућег квалитета.

 **Члан 7.**

Контролу над извршавањем реализације овог Уговора, од стране Наручиоца, односно Купца, - средње Пољопривредне школе са домом ученика ''Рајко Боснић'' , Буково-Неготин, врши запослени у школи на радном месту са називом руковалац парних котлова у дому ученика школе, односно Комисија Наручиоца, односно Купца.

 **Члан 8.**

Овај уговор је закључен даном потписивања обе уговорне стране.

Уговор се закључује на период од једне године од дана закључења.

Свака од уговорних страна може једнострано раскинути уговор у случају када друга страна не испуњава или неблаговремено испуњава своје уговором преузете обавезе.

О својој намери да раскине уговор, уговорна страна је дужна да писменим путем обавести другу страну.

Уговор ће се сматрати раскинути по протеку рока од 15 дана од дана пријема писменог обавештења.

**Члан 9.**

За све што овим Уговором није предвиђено, примењују се одредбе Закона о облигационим односима.

 **Члан 10.**

Уговорне стране су сагласне да евентуалне неспоразуме, тешкоће у проблеме у вези са извршењем уговора решавају заједнички, на принципима уважавања интереса друге уговорне стране.

У супротном уговара се надлежност Привредног суда у Зајечару.

 **Члан 11.**

 Овај уговор је сачињен у шест истоветних примерака, по три за сваку уговорну страну.

**За Понуђача/Продавца За Наручиоца/Купца**

**Јелена Кнежевић Радомир Златановић, дир. школе**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Печат и потпис одговорног лица Печат и потпис одговорног лица**